Emily de Jongh-Elhage

Emily Saïdy de Jongh-Elhage (☆ 7 di desèmber 1946) ta un èks-polítiko di Kòrsou i, desde 2023, Minister di Estado di Kòrsou. E tabata e ultimo Promé Minister di Antias Hulandes for di 26 di mart 2006 te 10 di òktober 2010, fecha di e disolushon di Antias Hulandes. De Jongh-Elhage tabata lider di partido PAR entre 2005 i 2013.

 Bida i karera 
Emily Elhage a nase na Líbano di desendensia libanes i a lanta den bario di Santa Rosa. E ta katóliko i a bai Maria Immaculata Lyceum. Den añanan 1960 i 1970 e tabata konosí komo un di e mihó deportista femenino di bowling na Kòrsou i a partisipá den varios torneo internashonal. Pa aña 1971 e tabata un di sinku deportista destaká di e isla.

De Jong-Elhage tabata originalmente un maestro ku a traha 17 aña den enseñansa, i for di 1982 padilanti, un gerente di biennan rais.Advertentie. "Amigoe". Curaçao, 03-05-1995, p. 3. Geraadpleegd op Delpher op 12-10-2025, https://resolver.kb.nl/resolve?urn=ddd:010645032:mpeg21:p003 Komo miembro di partido kristian demokrátiko PAR, el a keda eligi komo miembro di Konseho Insular di Kòrsou. E tabata miembro di Kolegio Ehekutivo (bestuurscollege) komo diputado di Obranan Públiko i Bibienda. Na 1998, el a drenta gabinete Ys komo Minister di Enseñansa di Antias Hulandes.

Na kuminsamentu di 2006, su partido a gana e elekshon pa Parlamento di Antias Hulandes sorpresivamente. De Jong-Elhage a dirigí e promé i di dos gabinete De Jong-Elhage i a bai den historia komo e último Promé Minister di Antias Hulandes. Dia 15 di december 2008 el a firma un deklarashon di intenshon pa tur e islanan i gobièrnu hulandes pa kambia Statuut pa Reino Hulandes. Antias Hulandes a wòrdu disolbí como pais dia 10 di oktober 2010, kreando dos pais nobo (Korsou i Sint Maarten) ku, meskos ku Hulanda y Aruba, ta forma parti di Reino Hulandes.

Dia 24 di yanüari 2010 a tene elekshon pa parlamento antiano, kontra deseo di De Jongh-Elhage. PAR a gana seis asiento. Presidente di parlamento Pedro Atacho a forma un gabinete nobo di seis partido, atrobe liderá pa De Jongh-Elhage.

Despues di elekshon di 27 di ougustus 2010 De Jongh-Elhage tabata miembro di Parlamento di Kòrsou di 2010 te 2012. El a renunsiá komo lider di PAR dia 1 di yanüari 2013, i tambe a retirá komo parlamentario e mesun fecha. El a bandoná e partido na 2019.

Na 2023 el a wòrdu nombrá Minister di Estado di Kòrsou.Eretitel voor oud-premiers, ParadiseFM (18 di yüli 2023) E ta miembro di e Konseho di Lidernan Mundial di Hende Muhé, un ret internashonal di presidente i promé ministernan femenino aktual i anterior kende su mishon ta pa mobilisá e lidernan femenino di nivel mas haltu mundialmente pa akshon kolektivo riba asuntunan di importansia krítiko pa hende muhé i desaroyo ekitativo.

De Jongh-Elhage ta kasá ku Arthur de Jongh.

 Distinshon 
  - Krus di Mérito (2025)Dick Drayer, Emily de Jongh-Elhage en Lizanne Dindial krijgen Kruis van Verdienste, curacao.nu (29 september 2025)

Link eksterno
Wepsait ofisial di Emily Saïdy de Jongh-Elhage
Wepsait ofisial di Partido Antiá Restrukturá

Category:Hende
Category:Polítiko di Kòrsou
Category:Premier di Antias Hulandes